Na temelju točke III. stavka 1. Sporazuma o međuresornoj suradnji u području sprečavanja i borbe protiv nasilja nad ženama i nasilja u obitelji od 23. studenog 2018., točke I. Izmjene Sporazuma o međuresornoj suradnji u području sprečavanja i borbe protiv nasilja nad ženama i nasilja u obitelji od ožujka 2020. i članka 55. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15. -pročišćeni tekst, 2/18., 3/18. -pročišćeni tekst i 4/20.), Župan Koprivničko-križevačke županije 28. svibnja 2021., donio je

**O D L U K U**

**o imenovanju članova Županijskog tima Koprivničko-križevačke županije za sprečavanje i borbu protiv nasilja nad ženama i nasilja u obitelji**

**Članak 1.**

Ovom Odlukom uspostavlja se Županijski tim Koprivničko-križevačke županije za sprečavanje i borbu protiv nasilja nad ženama i nasilja u obitelji.

**Članak 2.**

Za članove i zamjenike članova Županijskog tima „iz članka 1. ove Odluke“ imenuju se:

1. Maja Gregurović, Policijska uprava Koprivničko-križevačka, članica,
2. Robert Šandor, Policijska uprava Koprivničko-križevačka, zamjenik članice,
3. Verica Rupčić, Povjerenstvo za ravnopravnost spolova Koprivničko-križevačke županije, članica,
4. Ivanka-Perić Novak, HZMO, Područni ured Koprivnica, zamjenica članice,
5. Marina Švagelj Jažić, Udruga HERA Križevci - za zaštitu i promicanje ljudskih prava, članica,
6. Kristina Trbuha, Udruga HERA Križevci - za zaštitu i promicanje ljudskih prava, zamjenica članice,
7. Sanja Jakopović, Centar za socijalnu skrb Križevci, članica,
8. Vera Kozarić Kalaus, Centar za socijalnu skrb Križevci, zamjenica članice,
9. Silvija Čavić, Centar za socijalnu skrb Koprivnica, članica,
10. Merima Remenar, Centar za socijalnu skrb Koprivnica, zamjenica članice,
11. Vesna Orač, Centar za socijalnu skrb Đurđevac, članica,
12. Goran Gregorić, Centar za socijalnu skrb Đurđevac, zamjenik članice,
13. Tihana Kosi, Opća bolnica “Dr. Tomislav Bardek “ Koprivnica, članica,
14. Ruža Evačić, Opća bolnica “Dr. Tomislav Bardek “ Koprivnica, zamjenica članice,
15. Dario Kuzmić, Općinski sud u Koprivnici, član,
16. Dubravka Miloloža, Općinski sud u Koprivnici, zamjenica člana,
17. Boris Sabolić, Koprivničko-križevačka županija,član,
18. Ljiljana Šimeg Salajpal, Koprivničko-križevačka županija, zamjenica člana.

**Članak 3.**

Danom stupanja na snagu ove Odluke prestaje važiti Odluka o imenovanju članova Županijskog tima Koprivničko-križevačke županije za sprečavanje i borbu protiv nasilja nad ženama i nasilja u obitelji KLASA: 004-01/18-01/01, URBROJ: 2137-01-19-25 od 28. siječnja 2019.

**Članak 4.**

Ova Odluka stupa na snagu prvog dana od dana objave u „Službenom glasniku Koprivničko-križevačke županije“.

KLASA: 004-01/21-01/2

URBROJ:2137/1-06/05-21-2

Koprivnica, 28. svibnja 2021.

ŽUPAN:

Darko Koren, ing. građ., v.r.